举人，二十六年（1598年）戊戌科进士，授番禺县知县，以卓异，三十五年考选为福建道监察御史，三十六年奉敕巡边。三十八年巡按陕西，上八议：一修屯堡、一杜开衅、一禁厉役、一革私市、一清冒粮、一稽战马、一核首功、一禁游客干求。四十一年巡按广西，以水灾，与巡抚吴中明上疏请发内帑金钱或留本处税银赈恤。以内艰归。不置产业，所余俸召族戚及故交贫子弟分之，微时区豆之惠，罔不报也。初父守文教谕四川，卒于官，天颜方少，与兄扶榇走万岭中，资粮且尽，逆旅不纳。会大雷雨昏黑，哀号逐电光而行，有人或感其孝，厚赠之，乃归焉，至是厚报之。